Anexa nr. 1 la Regulamentul privind admiterea la Institutul Național al Magistraturii
[bookmark: _GoBack]PROIECT

Metodologie privind organizarea şi desfăşurarea testării psihologice din cadrul concursului de admitere la Institutul Național al Magistraturii

      
      Scopul metodologiei constă în asigurarea unui cadru unitar de desfăşurare a procedurii de testare, respectiv reexaminare psihologică.
      Activitatea de psihologie de la nivelul Consiliului este organizată  potrivit Legii nr. 213/2004 privind  exercitarea  profesiei de psiholog cu drept de liberă practică, înfiinţarea, organizarea şi funcţionarea  Colegiului Psihologilor din România, cu modificările ulterioare.
       Prestarea serviciilor psihologice de către psihologii desemnaţi să realizeze testarea, respectiv reexaminarea psihologică este condiţionată de deţinerea atestatului de liberă practică în specialitatea „psihologia muncii şi organizaţională”, treapta de specializare cel puțin „autonom”, eliberat în conformitate cu dispoziţiile legale în vigoare, precum şi de dreptul de a desfășura activitățile prevăzute de dispoziţiile art. 5 din Legea nr. 213/2004, cu modificările ulterioare.
          Rezultatele obţinute de către candidaţii examinaţi în cadrul procedurii de testare, respectiv reexaminare psihologică vor fi raportate la acelaşi set de criterii, stabilite în conformitate cu dispoziţiile din Hotărârea Plenului Consiliului Superior al Magistraturii nr. 184/2006  privind aprobarea profilului profesiei de judecător şi procuror.
          
[bookmark: _Hlk125562304]          Criteriile utilizate în cadrul testării, respectiv reexaminării psihologice, precum și standardele de admitere sunt următoarele:
A. [bookmark: _Hlk106174280]Raţionament analitic şi sintetic

	
Constructe cognitive evaluate/Scor
	Foarte slab
FS: A5
	Slab
  S: A4
	Mediu
M: A3
	Bun
 B: A2
	Foarte bun
FB: A1

	Capacitatea de a opera cu concepte  în plan mintal şi de a găsi conexiuni logice între acestea; abilitatea de a gândi  logic
	

	
	
	
	

	
	

	
	
	
	

	
	

	
	
	
	

	Rezultatul evaluării aptitudinii

	
    Calificativ
	
	
	
	
	

	
	Respins
	Admis



B. Raţionamentul verbal

	

Constructe cognitive evaluate/Scor
	Foarte slab


FS: A5
	Slab


  S: A4
	Mediu
 

M: A3
	Bun

 
 B: A2
	Foarte bun


FB: A1

	Capacitatea de a raţiona               într-un  context  verbal, precum şi de a face conexiuni  între conceptele verbale şi de a le aplica în rezolvarea de probleme.
	

	
	
	
	

	
	

	
	
	
	

	
	
	
	
	
	

	Rezultatul evaluării aptitudinii

	
    Calificativ
	
	
	
	
	

	
	Respins
	Admis





C. Criterii privind profilul de personalitate

	

              Criterii/Scor
	Foarte slab
FS: A5
	Slab
  S: A4
	Mediu
 M: A3
	Bun
  B: A2
	Foarte bun
FB: A1

	
	1-3
	4-6
	7-9
	10-12
	13-15

	Capacitatea de luare a deciziilor
	
	
	
	
	

	Capacitatea de asumare a răspunderii
	
	
	
	
	

	Capacitatea de a manifesta abilități interpersonale și de lucru în echipă
	
	
	
	
	

	Capacitatea de a manifesta echilibru şi rezistenţă la stres 
	
	
	
	
	

	Rezultatul evaluării criteriilor privind profilul de personalitate

	
Calificativ
	
	
	
	
	

	
	Respins
	Admis



     În cazul în care la unul sau mai multe criterii candidatul nu întrunește standardul minim acceptat, urmează a fi declarat RESPINS.
                    Evaluarea criteriilor/constructelor cognitive se realizează exclusiv prin raportarea scorului obținut de candidat la etalonul recomandat de producătorul/distribuitorul instrumentelor psihologice utilizate.
                    În cazul criteriilor privind profilul de personalitate, evaluarea are în vedere integrarea informaţiilor cu semnificaţie psihologică obţinute cu ajutorul testului scris şi interviului. Pentru fiecare categorie de criterii prevăzute la lit. C  se acordă maximum 15 puncte.  Calificativul reprezintă media aritmetică a notelor acordate la fiecare criteriu privind profilul de personalitate.
                     În selectarea metodelor şi tehnicilor de evaluare psihologică se va avea în vedere caracterul standardizat al acestora, precum şi corespondenţa constructelor psihologice măsurate cu criteriile  stabilite prin prezenta metodologie.
     Compartimentul  de psihologie a  personalului, structură de  specialitate  înregistrată  în  Registrul structurilor de psihologie conform avizului de funcţionare nr. 5/2011 eliberat de Comitetul  Director  al Colegiului Psihologilor din România, asigură coordonarea metodologică a psihologilor desemnaţi să realizeze testarea, respectiv reexaminarea psihologică prin punerea la dispoziţia acestora a metodelor şi tehnicilor de evaluare standardizate.
       Tehnicile şi metodele de evaluare standardizate sunt avizate de către comisia de metodologie din cadrul Colegiului Psihologilor din România, utilizarea acestora de către psihologii desemnaţi să  realizeze  testarea, respectiv reexaminarea psihologică fiind condiţionată de respectarea licenţei de utilizare, manualului tehnic, precum şi a principiilor prevăzute de dispoziţiile art. 3 din Hotărârea Comitetului Director al Colegiului Psihologilor din România nr. 1/2006 privind constituirea, declararea, înregistrarea și funcționarea cabinetelor individuale, cabinetelor asociate, societăților civile profesionale de psihologie, precum și exercitarea profesiei de psiholog cu drept de liberă practică în sectorul public sau privat, în regim salarial. 
     Tehnicile şi metodele de evaluare standardizate vor fi utilizate de către psihologii desemnați doar în scopul îndeplinirii activităţilor specifice în cadrul procedurii de testare, respectiv reexaminare  psihologică a candidaţilor, fiind interzisă înstrăinarea, fotocopierea, stocarea sau divulgarea  informaţiilor, datelor, documentelor sau a oricăror altor materiale folosite/primite pe parcursul îndeplinirii atribuţiilor specifice. 
     Datele şi informaţiile cu semnificaţie psihologică colectate în cadrul procedurii de testare, respectiv reexaminare psihologică vor fi prelucrate în conformitate cu Regulamentul UE nr. 2016/679 al Parlamentului European și  al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal și privind libera circulație a acestor date și de abrogare a Directivei  95/46/CE.              
   Testarea psihologică constă în susţinerea unui test scris şi a unui interviu în faţa unui psiholog desemnat de Plenul Consiliului Superior al Magistraturii din rândul psihologilor din cadrul Consiliului Superior al Magistraturii, Înaltei Curți de Casație și Justiție, Inspecției Judiciare, Institutului Național al Magistraturii, Parchetului de pe lângă Înalta Curte de Casație și Justiție, curților de apel, parchetelor de pe lângă acestea ori din Registrul unic al psihologilor cu drept de liberă practică din România atestați în condițiile legii.
   În funcţie de numărul candidaţilor, aceştia vor putea fi repartizaţi pe grupe după criteriul alfabetic, urmând ca fiecare grupă să susţină testarea psihologică în faţa câte unui psiholog.
     În structurarea unei sesiuni de testare psihologică se va avea în vedere ca metodele şi tehnicile  propuse să respecte următoarele cerinţe de aplicare şi de timp efectiv de lucru:
· testare scrisă: colectiv, timp  efectiv de lucru de minim 3 ore.
· interviu: individual,  timp efectiv de lucru de minim 30 minute/candidat.
      Aplicarea  testelor scrise  se va  face  după completarea  consimţământului informat  şi realizarea instructajului. Instructajul se va realiza pentru fiecare test din bateria de evaluare, conform manualului tehnic, cu respectarea succesiunii de aplicare.
      Accesul la susţinerea testului scris şi a interviului este condiţionat de prezentarea unui act de identitate valabil şi semnarea de către candidat a tabelului de prezenţă.
      Interviul în cadrul procedurii de testare, respectiv reexaminare psihologică va fi unul de tip standardizat, dar cu o structură care să ofere oportunitatea candidaţilor de  a-şi  demonstra abilităţile, condus  de către psihologul examinator într-un cadru formal, conform ghidului de interviu.
      Interviul se desfăşoară pe baza rezultatelor obţinute la testul scris şi are drept scop culegerea de informaţii legate de conduite şi experienţe concrete, relevante în raport cu criteriile evaluate, acestea fiind apreciate din perspectiva capacităţii persoanei de a-şi controla comportamentul într-o manieră care să asigure adaptarea eficientă la solicitările profesionale.
      Cerinţele pentru care psihologul examinator trebuie să ia o decizie cu privire la nivelul de dezvoltare în cadrul interviului sunt: 
1. Capacitatea de luare a deciziilor;
2. Capacitatea de asumare a răspunderii;
3. Capacitatea de a manifesta abilități interpersonale și de lucru în echipă;
4. Capacitatea de a manifesta echilibru şi rezistenţă la stres.
   Având în vedere asigurarea unui standard unitar de evaluare a calităţii răspunsurilor, în cadrul interviului se vor utiliza grile de evaluare cu ancore comportamentale în 5 trepte, unde 1 reprezintă un nivel foarte slab de dezvoltare al cerinţei evaluate iar 5 reprezintă un nivel foarte bun de dezvoltare a cerinţei evaluate. 
     Concluziile rezultate în urma susţinerii testului scris şi a interviului vor fi consemnate de către psihologul examinator, pentru fiecare  candidat, în raportul de evaluare psihocomportamentală.
      Raportul de evaluare psihocomportamentală va avea o structură standardizată şi va cuprinde, pentru fiecare dintre criteriile stabilite, informaţii relevante despre persoana evaluată rezultate ca urmare a coroborării informaţiilor cu semnificaţie psihologică obţinute în urma susţinerii testului scris şi interviului, precum şi calificativul  „ Admis” sau „ Respins”. 
       Raportul de evaluare psihocomportamentală va conţine pe ultima pagină parafa psihologului examinator.
       În vederea publicării rezultatelor testării psihologice, fiecărui candidat îi va fi atribuit un cod alcătuit dintr-o literă şi patru cifre. Calificativul acordat se aduce la cunoştinţă prin publicarea pe pagina de internet a Consiliului Superior al Magistraturii și a Institutului Național al Magistraturii.
[bookmark: _Hlk106114259]    Candidaţii nemulţumiţi de calificativul acordat pot formula, în termen de 24 ore de la publicarea rezultatelor, contestaţii care se transmit prin fax sau e-mail la Institutul Național al Magistraturii.
      Contestaţiile se soluţionează de comisia de reexaminare psihologică, formată din 3 psihologi, desemnați în mod similar celui prevăzut la testarea psihologică, alții decât cei care au examinat candidaţii iniţial. Reexaminarea psihologică se realizează prin reevaluarea testului scris aplicat iniţial, aplicarea unui nou test scris şi susţinerea unui nou interviu. Cerinţele privind desfăşurarea testării scrise, interviului şi întocmirea raportului de evaluare psihocomportamentală se aplică în mod corespunzător.
      Calificativul acordat de comisia de reexaminare psihologică  este  definitiv  şi  se aduce la cunoştinţă  prin publicarea pe pagina de internet a Consiliului Superior al Magistraturii și a Institutului Național al Magistraturii.
       După soluţionarea contestaţiilor de către comisia de reexaminare psihologică şi publicarea calificativelor definitive, candidaţii care au participat la procedura de testare, respectiv reexaminare psihologică pot formula, în conformitate cu dispoziţiile din Hotărârea Plenului Consiliului Superior al Magistraturii nr. 926/2014 privind  eliberarea  de copii ale actelor întocmite în cadrul procedurilor de concurs, cerere de eliberare a unei copii de pe raportul de evaluare psihocomportamentală întocmit ca urmare a susţinerii testului scris şi a interviului.
[bookmark: _Hlk106114335]     Cererea de eliberare a unei copii de pe raportul de evaluare psihocomportamentală trebuie să conțină datele de identificare ale persoanei, precum și adresa poștală, de domiciliu sau a instituției, pentru comunicarea copiei certificată conform cu originalul. Cererea se semnează olograf sau electronic de către persoana solicitantă și se transmite în format letric sau electronic Consiliului Superior al Magistraturii.
       Compartimentul de psihologie a personalului asigură soluționarea cererilor de eliberare a unei copii de pe raportul de evaluare psihocomportamentală, centralizarea şi arhivarea documentelor utilizate în cadrul procedurii de testare, respectiv reexaminare psihologică.           

